30. ΝΟΜΟΘΕΤ. ΔΙΑΤΑΓΜΑ υπ’ αριθ. 1106 της 25/31 Ιαν. 1972 (ΦΕΚ Α΄ 17) Περί αποζημιώσεως δι’ οδοιπορικά, μεταφοράν οικοσκευής και πρώτης εγκαταστάσεως έξοδα εις καθηγητάς Ανωτάτων Σχολών μετακαλουμένους εκ της αλλοδαπής. Άρθρ.1.-1.«Καθηγηταί υπηρετούντες εις Ανώτατα Εκπαιδευτικά Ιδρύματα της αλλοδαπής ή επιστήμονες διαμένοντες εις αλλοδαπήν, Έλληνες το γένος, διοριζόμενοι κατά τας οικείας διατάξεις το πρώτον ως τακτικοί ή έκτακτοι ή επικουρικοί καθηγηταί Ανωτάτου Εκπαιδευτικού Ιδρύματος της ημεδαπής, δικαιούνται αποζημιώσεως λόγω οδοιπορικών εξόδων, μεταφοράς οικοσκευής και εξόδων πρώτης εγκαταστάσεως, καθοριζομένης εκάστοτε δια κοινής αποφάσεως των Υπουργών Οικονομικών και Εθνικής Παιδείας και Θρησκευμάτων». Η παρ. 1 αντικατεστάθη ως άνω από του χρόνου ενάρξεως ισχύος του Ν.Δ. 408/1970 (ανωτ. αριθ. 27) δια του άρθρ. 1 Ν.Δ. 23/1973 (κατωτ. αριθ. 33). Σελ.50,12(β) 2.Η αποζημίωσις λόγω οδοιπορικών εξόδων ορίζεται ίση προς το πράγματι καταβληθέν υπό του μετακαλουμένου και των μελών της οικογενείας του, των μετ’ αυτού εγκαθισταμένων εν Ελλάδι, αντίτιμον αεροπορικού εισιτηρίου πρώτης θέσεως δια την διαδρομήν από του τόπου εις ον εδρεύει το Εκπαιδευτικόν Ίδρυμα της Αλλοδαπής, παρ’ ω υπηρετεί ο μετακαλούμενος μέχρις Ελλάδος. 3.Η αποζημίωσις δια μεταφοράν της οικοσκευής του μετακαλουμένου και της οικογενείας του ορίζεται εις τα πράγματι καταβληθέντα κόμιστρα, μη δυναμένη εν πάση περιπτώσει να υπερβή το 1/3 της κατά την παρ. 2 τοιαύτης λόγω οδοιπορικών εξόδων. 4.Η αποζημίωσης δι’ έξοδα πρώτης εγκαταστάσεως ορίζεται ίση προς το σύνολος των μηνιαίων αποδοχών τακτικού καθηγητού Ανωτάτου Εκπαιδευτικού Ιδρύματος της ημεδαπής, προσαυξανομένη κατά 25% δι’ έκαστον μέλος της οικογενείας του μετακαλουμένου, εγκαθισταμένου μετ’ αυτού εις την Ελλάδα, και μη δυναμένη εν πάση περιπτώσει να υπερβή το διπλάσιον των ως άνω μηνιαίων αποδοχών. Άρθρ.2.-«Η ισχύς του παρόντος άρχεται από της ισχύος του Ν.Δ. 408/1970». Το άρθρ. 2 αντικατεστάθη ως άνω δια του άρθρ. 2 Ν.Δ. 23/1973 (κατωτ. αριθ. 33). 